Diari Oficial de la Generalitat Valenciana


Sumari del DOGV 4398, del 13-12-2002 (2002/13927)

Notificació a Inmaculada Sánchez Varón. Recurs número R-102/2002.
-----------------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13556


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Inmaculada Sánchez Varón. Recurs número R-102/2002. [2002/A13597]
  
De conformitat amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar a Inmaculada Sánchez Varón, GV Tárrega Monteblanco, 75, 5é, 2ª, 12031 Castelló de la Plana, la resolució del recurs d'alçada amb el número de referència interna R-102/2002.
  
Resolució
  
Examinat el recurs d'alçada presentat per la senyora Inmaculada Sánchez Varón, contra la resolució del Servici Territorial d'Arquitectura i Habitatge de Castelló, en l'expedient per sol·licitud de reconeixement de subvencions de la Generalitat Valenciana SP-1062/1999 (12/1G/0043/1998/40).
  
Antecedents de fet
  
1. Francisco Fuster Barba i Inmaculada Sánchez Varón, adquirents d'un habitatge protegit per mitjà de contracte de compravenda, amb data 16 de desembre de 1999, van presentar en el Servici Territorial d'Arquitectura i Habitatge de Castelló el dia 17 de desembre de 1999 sol·licitud de visat i finançament qualificat per a l'adquisició del mencionat habitatge de protecció oficial.
  
2. A la vista de l'expedient, amb data 29 de febrer de 2000, el cap del Servici Territorial dicta resolució de concessió de visat i subsidiació del préstec qualificat, en virtut de la qual concedix a la part sol·licitant una subsidiació durant deu anys, i esta és del 20 per 100 de la quota durant el primer any, i d'un 10 per 100 de la quota durant els restants nou anys.
  
3. Amb data 27 de setembre de 2001, la part interessada formalitza sol·licitud de concessió de subvencions de la Generalitat Valenciana.
  
4. En vista de la documentació que està en l'expedient, i en virtut del que disposa l'article 24.2 del Decret 173/1998, de 20 d'octubre, del Govern Valencià, el cap del Servici Territorial, amb data 13 de desembre de 2001, dicta resolució denegatòria del reconeixement del compliment dels requisits per a la percepció de la subvenció de la Generalitat Valenciana, ja que queda acreditat que han transcorregut més de sis mesos entre la formalització de l'escriptura pública de compravenda i la sol·licitud de les subvencions de la Generalitat Valenciana.
  
5. Contra la dita resolució interposa recurs d'alçada en el termini i en la forma adequada la senyora Inmaculada Sánchez Varón, amb les al·legacions que consten en este, i que es donen per reproduïdes en nom de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
2. El que disposen els articles 107, 110, 114 i 115, de la LRJPAC, de la Llei 30/1992, de 26 de novembre, de LRJPAC, quant a l'admissió i la tramitació del recurs.
  
3. Segons establix l'article 24.2 del Decret 173/1998, de 20 d'octubre, del Govern Valencià, és condició per a procedir a la concessió de les subvencions que la sol·licitud d'estes es formalitze dins del termini de sis mesos des de la formalització de l'escriptura pública.
  
4. En el cas que ens ocupa, revisada la documentació que està en l'expedient, queda acreditat que la part interessada va formalitzar l'escriptura pública de compravenda amb data 16 de març de 2001, i la sol·licitud de subvencions de la Generalitat Valenciana es va presentar amb data 27 de setembre de 2001, per la qual cosa la sol·licitud de subvencions es va formular transcorregut el termini de sis mesos establit a l'efecte; per tant, és correcta la resolució dictada pel Servici Territorial.
  
La recurrent al·lega que en l'escrit, amb data 28 de juny de 2001, que va rebre del Servici Territorial, se li concedien tres mesos per a la presentació de la sol·licitud de subvencions i els documents necessaris per a resoldre, i no és correcta la dita apreciació, ja que en el mencionat escrit expressament se li comunicava l'existència del termini de sis mesos, comptadors des de la formalització de l'escriptura pública de compravenda per a sol·licitar les subvencions, independentment de l'advertència del termini de tres mesos per a acordar l'arxiu de les actuacions.
  
Establit el que s'ha exposat anteriorment, i ja que la recurrent no ha presentat prova suficient i adequada que desvirtue el contingut de la resolució impugnada, procedix confirmar esta.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per Inmaculada Sánchez Varón contra la Resolució del Servici Territorial d'Arquitectura i Habitatge de Castelló, amb data 13 de desembre de 2001, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de Castelló, en el termini de dos mesos, comptadors des del dia següent de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.